CELEX: 62008CN0138
Language: sl
Date: 2008-04-07 00:00:00
Title: Zadeva C-138/08: Predlog za sprejetje predhodne odločbe, ki ga je vložilo Fővárosi Ítélőtábla (Madžarska) 7. aprila 2008 – Hochtief AG y Linde-Kca-Dresden GmbH proti Közbeszerzések Tanácsa Közbeszerzési Döntőbizottság

19.7.2008   
            
            
               SL
            
            
               Uradni list Evropske unije
            
            
               C 183/9
            
         Predlog za sprejetje predhodne odločbe, ki ga je vložilo Fővárosi Ítélőtábla (Madžarska) 7. aprila 2008 – Hochtief AG y Linde-Kca-Dresden GmbH proti Közbeszerzések Tanácsa Közbeszerzési Döntőbizottság
   (Zadeva C-138/08)
   (2008/C 183/16)
   Jezik postopka: madžarščina
   Predložitveno sodišče
   Fővárosi Ítélőtábla
   Stranke v postopku v glavni stvari
   
      Tožeča stranka: Hochtief AG in Linde-Kca-Dresden GmbH
   
      Tožena stranka: Közbeszerzések Tanácsa Közbeszerzési Döntőbizottság
   
      Intervenient: Budapest Főváros Önkormányzata
   Vprašanja za predhodno odločanje
   
               1)
            
            
               Ali se ureditev, ki jo vsebuje člen 44(3) Direktive 2004/18/ES (1) o usklajevanju postopkov za oddajo javnih naročil gradenj, ki je nadomestil člen 22 Direktive Sveta 93/37/EGS, uporabi, če se je postopek oddaje naročila začel v trenutku, ko je Direktiva 2004/18/ES (2) že začela veljati, vendar se še ni iztekel rok, dan državam članicam za prenos te direktive, tako da ta še ni bila prenesena v nacionalno pravo?
            
         
               2)
            
            
               Če je odgovor na prvo vprašanje pritrdilen, ali je, v primeru postopkov s pogajanji po predhodni objavi, ob upoštevanju, da člen 44(3) določa, da „[mora biti v] vsakem primeru […] število povabljenih kandidatov zadostno za zagotovitev poštene konkurence,“ omejitev števila primernih kandidatov treba razlagati tako, da mora biti v drugi fazi – oddaji naročila – vedno vsaj minimalno število kandidatov (trije).
            
         
               3)
            
            
               Če je odgovor na prvo vprašanje nikalen, ali je pogoj, da „je ustreznih kandidatov dovolj,“ iz člena 22(3) Direktive 93/37/EGS o usklajevanju postopkov za oddajo javnih naročil za gradnje (v nadaljevanju: Direktiva), treba razlagati tako, da če ni doseženo minimalno število (tri) primernih kandidatov za udeležbo, ni mogoče nadaljevanje postopka s povabilom za oddajo ponudb.
            
         
               4)
            
            
               Če je odgovor na tretje vprašanje nikalen, ali se člen 22(2), drugi pododstavek, Direktive, ki je umeščen med določbe o omejenih postopkih in v skladu s katerim „[mora biti v] vsakem primeru […] število kandidatov za razpis zadostno za zagotovitev lojalne konkurence,“ uporabi za postopke v dveh fazah, ki so urejeni v členu 22(3).
            
         
      (1)  UL 1993 L 199, str. 54.
   
      (2)  UL 2004 L 134, str. 114.